Payis du Velin

Le **payis du Velin**  (le **'  en [[francês]]) ou ben tot simplament le **Velin'''  est una plana et pués una règ·ion naturèla du Bâs-Dârfénât, que sè trôve a riva gôche du Rôno et u levant de la mètropola liyonêse, qu’il at entretenu de relacions changientes pendent les siècllos. Il est per lyé qu’il est étâ entègrâ dediens le mondo galo-romen et pués la crètientât. Cél vêsinâjo èxplique l’enveya qu’at oposâ les Dârfins a la mêson de Savouè u Moyen Âjo por sa possèssion.

Aprés cinq siècllos de relègacion, dapués la rebênâda endustriâla u , son tèrritouèro est étâ rapondu a la mètropola liyonêse que lyé semondéve les més lârges possibilitâts de dèvelopament. Franc urbanisâ et endustrialisâ dapués le , l’èspâço naturèl est a châ pou étâ remplaciê, et pués l’identitât agricola et campagnârda quâsi èfaciê.

Y-ora, le Velin est administrativament divisâ entre-mié les dèpartaments du Rôno et de l’Isera et pués la mètropola de Liyon.

## G·eografia
Le Velin at la fôrma d’un carrâ d’una vengtêna de kilomètros de fllanc. Il est franc dèlimitâ a bise et u cuchient per le côdo du Rôno lé-amont et lé-avâl Liyon et pués per doux de ses afolents de riva gôche : u levant le cors de desot oriantâ mié-jorn-bise de la Borbra u confolent avouéc le fllevo un pou devant cela de la reviére d’En ; u mié-jorn, la modèsta regôla de l’Ôson s’ècole de levant en cuchient et pués sè jéte dediens le Rôno sus la comuna de Ceresins.

Cela petite plana de vers les  sè presente come un plan legiérement rêdo de levant en cuchient d’una centêna de mètros entre-mié vers les  de hiôt. La difèrence est brâvament nète entre-mié cél compartiment dèprimâ et les tèrritouèros encâdrants.

A bise, la Coutiére de la Domba presente son rampârt uniformo de més d’una centêna de mètros de hiôt outre le Rôno ; u levant, en-dessus de ses bârmes, le platél calquèro de l’Ila-Crèmiô monte a més de . U mié-jorn, les Tèrres frêdes du Dârfénât alegnont lyors laniéres de levant en cuchient entre-mié , et pués y at les Bârmes viènêses que sont  més hiôts que le Velin. Se diont oncor qu’u cuchient le platél liyonês est la dèrriére partia du Massis centrâl u pied dus monts du Liyonês, nen assuiront que solèt le Velin semondéve des condicions idèâles por s’y èpatar una granda agllomèracion.

## Transpôrts
Cél payis est dèssèrvi por un mouél de gâres, le grand nuod fèrrovièro de Liyon avouéc, que comprend les gâres de Liyon-Pârt-Diô (premiére gâra d’Arpetania), Liyon-Jian-Macé et Liyon Sant-Ègzupèri TGV (prés de l’aèrogâra Sant-Ègzupèri).

La legne Liyon-Pèrrâche - Marselye-Sant-Chârlo (per Grenoblo) dèssèrvét les gâres de Venécié et Sant-Priét, et pués cela de Paris-Liyon - Marselye-Sant-Chârlo dèssèrvét les gâres de Cent-Fonts, Fêsins et Ceresins.

Les ôtres fês, le Chemin de Fèr du Levant de Liyon dèssèrvésséve les gâres de Vilorbana, Dessines, Mêsiô, Pusegnê, Janèriê et Pont-de-Charués. Y-ora, le tramevê T3 de la baragne TCL circule sus cela legne dapués Liyon dês qu’a Mêsiô.

La plana est atot dèssèrvia por d’ôtros transpôrts urbens de l’agllomèracion de Liyon : les 7 legnes de tramevê, les legnes de mètrô A, B et D et pués un mouél de legnes de bus.

## Notes et rèferences
### Notes

### Vocabulèro

### Rèferences


Catègorie:Règion naturâla dens lo Rôno
Catègorie:Histouère du dèpartament du Rôno
Catègorie:Règion naturâla en Isera
Catègorie:Histouère de l’Isera
Catègorie:Histouère de la mètropola de Liyon
Catègorie:Vâls-en-Velin